Quan Octavi va tornar victoriós de les batalles contra els assassins de César a Itàlia, es va trobar amb què la mare de la seva promesa i el germà de Marc Antoni s'havien revoltat contra el triumvirat. Això va portar a la Guerra de Perusa el 41 aC i al trencament amb Clòdia, la qual va retornar a la seva mare, assegurant sota jurament que ella seguia sent verge perquè era encara massa jove per consumar el matrimoni. Octavi es va casar després amb Escribònia per cimentar una aliança amb Sext Pompeu. Sobre la vida posterior de Clòdia no es troben més dades.